Lív Næs

Lív Næs (fødd í 1988) er ein føroysk songkvinna og tónleikari, hon spælir guitar. Lív er ættað úr Fuglafirði men býr í løtuni (2013) í Havn, har hon gongur á læraraskúla. 

 Lívsleið innan tónleik 
Lív gjørdist kend í Føroyum sum songkvinna, tá hon sang saman við Niels Midjord. Tey bæði góvu út fløguna Tú skalt eiga morgindagin í 2009. Í 2011 hevur hon luttikið á føroyskum tónleikafestivalum við kvinnutónleikabólkinum Lív & the Zoo, eitt nú framførdu tær á Summarfestivalinum í Klaksvík. Hinar í tónleikabólkinum eru: Jenny J. Kragsteen, Anna Maria Wrae og Maibritt H. Johansen.Summarfestivalur.fo, Lív & The Zoo Fyrstu ferð tær framførdu var á Sandi í 2011.Planet.fo Lív hevur eisini framført saman við unnusta sínum Tróndi Enni, tey góvu út stakfløguna Sveimandi í 2011. Tey hava eisini framtført saman, eitt nú á Mentanarnáttini í Havn í 2012.Trygging.fo, Opið hús á Kongabrúnni Tá Lív framførir á ymiskum tiltøkum, hevur hon ofta guitarleikararnar Trónd Enni og Una Debess at spæla guitar saman við sær. Í desember 2009 var Lív gestasangari á útgávukonsert hjá Brandi Enni í Norðurlandahúsinum. Í 2010 var hon sjónvarpsvertur í føroysku barnasendingini Ert tú við?, sum var í 13 pørtum.
Í 2012 útgav hon fløguna Keldufar, sum eru yrkingar eftir abba hennara Johannes Andreas Næs. Hann brúkti skaldanavnið Flóvin Flekk og gav út yrkingasavnið Keldufar í 1949. Lív hevur gjørt øll løgini uttan "Meg droymdi", sum er gjørt saman við Trónda Enni og "Urið", sum abbi hennara lesur upp og Finnur Hansen hevur gjørt ljóðmynd til.TUTL.com Lív Næs - Keldufar

 Tónleikaútgávur 
200px|thumbnail|Lív Næs og abbi hennara Johannes Andreas Næs, útgávukonsert 2013
200px|thumbnail|Lív Næs og Niels Midjord í 2013
 Egnar útgávur 

Keldufar, 2012. (Yrkingar eftir av abba hennara, Johannes Andreas Næs, sum í ungum døgum nýtti dulnevni "Flóvin Flekk".)

 Útgávur saman við øðrum 

Tú skalt eiga morgindagin. Niels Midjord & Lív Næs tulka Alf Proysen, 2009

 Stakløg 
Sveimandi - Saman við Trónda Enni, 2011

 Savnsfløgur saman við øðrum 
Frískar Kular Røtur, 2011
Fræls og javnlík, Amnesty International, TUTL, november 2011TUTL.com

 Heiðurslønir og tilnevningar 
 Tilnevnd Planet Awards 2012 í bólkinum Ársins songkvinnaPlanet.fo  Hesi eru tilnevnd til Planet Awards 2012 (Vann ikki)
 Tilnevnd Planet Awards 2010 í bólkinum Ársins songkvinna (Vann ikki)

 Keldur 

 Slóðir 

Lív Næs á MySpace

Bólkur:Føðingar í 1988
Bólkur:Føroyskar songkvinnur
Bólkur:Føroysk tónaskøld
Bólkur:Føroyskir sangskrivarar
Bólkur:Fuglfirðingar